als_Latn ron_Latn bos_Latn
Drita jeshile e dhene Shqiperise per statusin e vendit kandidat ne BE u pershendet nga zyrtare vendas e te huaj, si nje ngjarje qe e çon vendin nje hap me prane bllokut, ne rrugen e tij te aderimit.
Gjermania ishte nje prej vendeve te Bashkimit Europian, qe ndikuan Dhjetorin e kaluar per shtyrjen e dhenies se statusit. Ne nje interviste dhene per “Deutsche Welle”-n, ambasadori gjerman ne Tirane, Helmut Hoffmann sqaron çfare ndryshoi ne keto 6 muaj, qe i shtyu shtetet skeptike te votonin pro.
“Eshte thene shume per vendimin e Dhjetorit, – sqaron ai, – e ka pasur edhe spekulime. Fakt eshte, qe qeverite e 5 vendeve anetare te BE, mes tyre edhe Gjermania, thane thjesht se ‘duhet pak me shume kohe per te pare ç’po ndodh ne Shqiperi, sepse sapo ka ardhur ne pushtet nje qeveri e re, qe duket krejt mire, ndersa rotacioni i pushtetit nuk pati problem’. Qendrimi aktual pozitiv i Gjermanise i detyrohet – sipas tij – modernizimit e vazhdimit te reformave”.
Ashtu si zevendes/drejtoresha e Organizates se Europes Juglindore, Joana Deimel, nje dite me pare, edhe Hoffman permend aksionin e policise ne Lazarat, si ilustrim te pohimeve se ka nje pershtypje te pergjithshme, qe Shqiperia ka bere progres, çka perligj dhenien e statusit.
Ambasadori paralajmeron, megjithate, se Shqiperia ka ende shume rruge per te bere. “Kur lexon perfundimet e Keshillit, kuptohet qarte se çfare sfidash e presin, – thote ai. – Lufta kunder korrupsionit, krimit te organizuar, ku Shqiperia duhet te vazhdoje te punoje shume, per te hapur negociatat me BE dhe, natyrisht, do te duhen shume perpjekje”.
Hoffman, i cili ka qene historian, thekson gjithashtu se vendi yne ka nje problem me imazhin, te cilin duhet ta ndryshoje. Pas marrjes se statusit, sfida me paresore per hapjen e negociatave – sipas tij, – mbetet reforma e gjyqesorit, qe do te thote gjithashtu lufte kunder korrupsionit ne gjykata.
Top Channel
Hoffman: Gjyqësori, sfida e Shqipërisë – Top… by tchalbania
als_Latn als_Latn als_Latn als_Latn als_Latn als_Latn eng_Latn als_Latn